Formandens beretning for 2022. 
Det er rart at kunne byde jer velkomne til IFK generalforsamling, uden at skulle fremhæve en ny hindring for gennemførslen af idrætsåret.  Corona stiller nu ikke længere hindringer i vejen for at vi mødes og dyrker idræt sammen, Krigen i Ukraine er så småt ved at blive hverdag, hvor uhyggelig den end er, men krigen har nu fået sat fokus på den militære sikkerhed igen, som under den kolde krig. Efter at der er blevet åbnet mere og mere op for garnisonerne efter fredsdividenden, så er døren igen blevet lukket hårdt i for alle vore medlemmer, der ikke har adgangskort til Flyvestationen.  
Hvor gerne vi end vil, så er der ikke længere adgang uden det har et militært, operativt formål. Selv ikke de medlemmer, der i mange år har haft deres daglige gang på Flyvestationen, har nu ikke længere adgang inden for hegnet. 
Det stiller os med en helt ny opgave med stadig at have tilbud til alle medlemmer, som vi skal prøve at løse.
På Medlemssiden. 
Det er mange år siden jeg har kunnet stå her og sige, at vi har fået flere medlemmer, men i år har vi faktisk haft en lille stigning. Den er ikke stor, men vi har nu passeret de 1300 medlemmer igen. Der er stadig langt op til de 3.500 der arbejder på Karup, men nedgangen er bremset og vi bevæger os med små skridt den rigtige vej.
 Vi har stadig plads til mange flere og det er efterhånden et fast punkt på min beretning, men vi kæmper stadig med at blive synlige og relevante for de potentielle medlemmer. 
Bestyrelsen forsøger hele tiden at lytte til og støtte nye ideer, der kan skabe gode muligheder for vores medlemmer. 
Sekretæren gør et kæmpe arbejde for at udbrede vores tilbud og fortælle hvad man skal gøre for at blive medlem eller flytte sit medlemskab til IFK, men det arbejde skal endnu længere rundt på flyvestationen og vi har brug for at alle medlemmer hjælper til.
Det er med stor personlig sorg, at Fægtning nu, efter mere end 100 år som DMI idræt, endegyldigt er blevet nedlagt og at holdsporten har meget trange kår. Det betyder dog ikke at vi giver op og vores nu 25 udvalg dækker en meget bred vifte af idrætsgrene og vi søger hele tiden nye ideer til at supplere eller erstatte de traditionelle idrætsgrene og vi er stadig meget åbne over for nye ideer. 
Det vigtigste er, at der skal være en eller flere ildsjæle, der vil hjælpe os med at køre aktiviteten og at det skal være reelt åbent for alle medlemmer.
Vi bakker op om de lokale tiltag og arrangementer som Flyvermarch og 100km CHALLENGE, men prøver også at støtte op om Flyvevåbnets projekter og den tjenstlig idræt. Seneste eksempel, er at går ind og betaler kurser til instruktører, der så få tjenestetid til at gennemføre træning, til gavn for alle på flyvestationen.
Godt arbejde til alle de frivillig, der ligger så meget arbejde i at andre kan dyrke idræt og tusind tak for indsatsen, den er meget værdsat. Også en tak til alle jer der stillede op for IFK og alle jer der tog en ven med til stævne. Det håber jeg også I vil gøre i år.

2022 som sports år. 
Der var stadig aflyste stævner i 2021. Fægtning og triatlon kunne ikke finde deltagere nok til at gennemføre et stævne, men hovedparten af DMI stævnerne blev da gennemført. Det blev til 17 guld, 7 sølv og 3 bronze. Det er flere guldmedaljer end sidste år, men er det laveste antal medaljer vi har hentet hjem på et år. Sandt og sige, så er det også det laveste antal stævner, der har været afholdt.
Endnu værre er det, at vi også havde det laveste antal deltagere nogen sinde, hvilket er en gentagelse af sidste år. Det er lidt deprimerende, at folk ikke kan få fri til stævnerne, men jeg må også bare erkende, at der er rigtig mange opgaver derude og der er ikke ret mange folk tilbage til at løse dem.
BJJ fik nye faldmåtter, så de kunne træne uden at komme til skade. De gamle måtter gled fra hinanden i kampens hede og vi ville ikke risikere, at der kom skader på den baggrund. Udvalget har så haft en eksplosiv udvikling og vi har besluttet at købe flere faldmåtter, så der bliver plads til alle. Det er en af de positive udfordringer, som vi med glæde har kunnet støtte.
[bookmark: _GoBack]Selvfølgelig har vi støttet de aktiviteter der er blevet lavet på flyvestationen. Som tidligere nævnt både HW 100 km challenge og Flyvermarch. Begge dele blev bragende succeser igen og var med til at samle rigtig mange mennesker til idræt og vise FORSVARET, FLYVEVÅBNET og Flyvestation Karup frem på bedste vis.  Også Forsvarets motionsevent DHL i Aarhus bakkede vi flot op om og samlede godt 400 deltagere til en festlig aften.
Det er ikke IFK arrangementer, men der er et meget stort sammenfald mellem arrangørerne og IFK 
Fremtid 
Den 25. mart er der arbejdsdag i IFK, hvor vi opsætter en Diskgolf bane med 6 ”huller”. Det skal være IFK’s (forsinkede) 70 års fødselsdagsgave til Flyvestationen, som forhåbentligt bliver til gavn for alle på flyvestationen. Et nyt tiltag, der har være længe undervejs.
Crossfit bliver årets nye tilbud og udvalget brygger på gode tilbud til jer. Følg med på hjemmesiden, for de er lige startet op og er meget parate. 
Når vi ser ind i 2023, så ser vi ind i et travlt arbejdsår, men her er der også brug for at dyrke idræt, at friske hovedet og få stressen ud af kroppen. Mange gør det ved at løbe eller cykle en tur selv, men tag en ven med eller to eller benyt de tilbud om fælles træning IFK er med til at støtte, så bliver vanen lettere at holde og meget mere hyggelig.
IFK vil være der med tilbud og vil gøre hvad vi kan for at skabe rammerne for at medlemmerne kan dyrke idræt sammen og har du en god ide, så kontakt bestyrelsen eller et af vores mange udvalg.
Jeg er selv kommet med i Flyvevåbnets idrætsudvalg og håber på den måde, at kunne påvirke tilgangen til den frivillige idræt, så det får lidt mere fokus og at der bliver bakket op om Idrætsforeningernes indsats.
Afslutning 
Som afslutning kan det konkluderes, at der, til trods for en meget travl og omskiftelig hverdag, stadig bliver ydet en meget stor og frivillig indsats i foreningen fra såvel de aktive udøvere som fra planlæggerne, og den indsats skal der, som altid, lyde en meget stor og varm tak for. 
Som jeg afsluttede med sidste år, så ved jeg, at næsten alle IFK ildsjæle også lægger en stor indsats i de lokale idrætsforeninger rundt om i nærområdet og jeg håber, at vi kan lave lokale arrangementer sammen med de civile klubber til fælles gavn. 

